《證师圣可桐虚斋》
宋代·释道潜

吾闻峄山桐，猗猗排秀干。栖鸾宿凤信所奇，众木纷纷何足算。

宿呼，天相彼质，复虚彼心。故其声之隐也无阂，其动也无留。

有叩而鸣，体佚而休。嘉上人之妙龄兮，无适俗之卑韵。

刚有拟于斯桐兮，廓中虚以受训。异速成之朝荣兮，培益厚而日敏。

悼像末之寥寥兮，蹇吾道之不振。续芳尘于祖席兮，他日非桐虚上人者而复谁何哉。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。